PATVIRTINTA

Vilniaus r. Mickūnų gimnazijos

direktoriaus 2019 m. lapkričio 29 d.

įsakymu Nr. V-77

**VILNIAUS R. MICKŪNŲ GIMNAZIJOS**

**KRIZIŲ VALDYMO GIMNAZIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Krizių valdymo gimnazijoje tvarkos aprašas (toliau – Tvarkos aprašas) reglamentuoja krizių valdymą gimnazijoje, krizių valdymo komandos narių funkcijas, institucijų bendradarbiavimą krizių valdymo gimnazijoje metu.

2. Krizių valdymo tikslas:

2.1. užtikrinti, kad krizės įveikimo metu ugdymo procesas gimnazijoje vyktų įprasta tvarka arba kuo greičiau prie jos grįžtų;

2.2. užtikrinti krizės paveiktiems bendruomenės nariams reikiamos pagalbos teikimą.

3. Krizių valdymo gimnazijoje koordinatoriai, organizatoriai ir vykdytojai yra gimnazijos vaiko gerovės komisija (toliau – VGK), gimnazijos krizės valdymo komanda, PPT, kitos švietimo ir sveikatos sistemos įstaigos.

3. Šioje Tvarkoje vartojamos sąvokos:

3.1. **krizinė situacija** – situacija, kurią lydi didelis nerimas, įtampa, grėsmė, nesaugumas, pavojus, pasimetimas ir kt.;

3.2. **krizė gimnazijoje** – netikėtas ir/ar pavojingas įvykis, sutrikdantis įprastą gimnazijos bendruomenės ar atskirų jos narių veiklą, emociškai sukrečiantis visą ar didesnę gimnazijos bendruomenės dalį.

3.3. **krizės valdymas gimnazijoje** – veiksmai, kuriuos atlieka gimnazijos krizių valdymo komanda krizės gimnazijoje metu, siekdama įveikti krizės sukeltas problemas ir teikti bendruomenei veiksmingą pagalbą.

Krizių valdymas gimnazijoje organizuojamas vadovaujantis Lietuvos Respublikos švietimo įstatymu, Jungtinių Tautų vaiko teisių konvencija, Lietuvos Respublikos Vyriausybės nutarimais, švietimo ir mokslo ministro įsakymais, gimnazijos vaiko gerovės komisijos sudarymo ir jos darbo organizavimo tvarkos aprašu. Krizių valdymas apima pagalbos organizavimą, gimnazijos bendruomenės (įskaitant tėvus) bei kitų institucijų informavimą, bendravimą su žiniasklaida, pasirūpinimą gimnazijos bendruomenės narių saugumu ir pan.;

3.4. **krizių valdymo gimnazijoje komanda** – gimnazijoje nuolat veikianti krizių valdymą vykdanti komanda, kurią sudaro administracijos, švietimo pagalbos specialistų, mokytojų atstovai, turintys krizės valdymui būtinų gebėjimų;

3.5. **savižudybės grėsmė** – situacija, kai yra identifikuojamas asmuo, turintis ketinimų nusižudyti;

3.6. **savižudybės krizės prevencija** – veiksmai, kuriuos atlieka gimnazijos administracija, psichologas ir socialinis pedagogas, pasitelkdamas kitus narius ir kitų institucijų specialistus siekiant suteikti reikiamą pagalbą ir užkirsti kelią asmens savižudybei.

**II SKYRIUS**

**KRIZIŲ VALDYMO ORGANIZAVIMAS**

4. Krizių valdymą gimnazijoje organizuoja gimnazijos Krizių Valdymo Grupė (toliau – KVG).

5. Krizių valdymą gimnazijoje vykdo nuolat veikianti KVG.

6. Gimnazijos KVG paskirtis – įvykus krizei gimnazijoje (toliau – Krizė) atkurti įprastą gimnazijos bendruomenės veiklą, užtikrinti Krizės paveiktiems gimnazijos bendruomenės nariams reikiamos pagalbos teikimą ir informuoti apie įvykį.

7. KVG sudaroma iš 7 ar daugiau narių. KVG sudaro: vadovas, direktoriaus pavaduotojas ugdymui ir krizės valdymui būtinų gebėjimų, tai yra komunikacijos, bendradarbiavimo, komandinio darbo, konfliktų sprendimo įgūdžių turintys mokytojai, švietimo pagalbos mokiniui specialistai (socialinis pedagogas, psichologas, specialusis pedagogas), visuomenės sveikatos priežiūros specialistas.

8.KVG sudėtį įsakymu tvirtina gimnazijos direktorius.

9. KVG vadovauja koordinatorius, kuriuo skiriamas direktoriaus pavaduotojas ugdymui. KVG koordinatorius užtikrina, kad KVG nariams dalyvaujant krizės valdymo veikloje būtų paskirti asmenys jų tiesioginiam darbui dirbti.

10. KVG nariai turi įgyti krizės valdymo gimnazijoje kompetencijų ir nuolat tobulinti kvalifikaciją šioje srityje.

11. KVG nariai pasiskirsto funkcijomis, kurias vykdys krizės valdymo gimnazijoje metu.

12. KVG koordinatorius organizuoja KVG posėdžius. KVG posėdžiai organizaciniams klausimams (grupės narių funkcijoms pasiskirstyti, planuoti dalyvauti kvalifikacijos tobulinimo renginiuose, pasidalinti patirtimi ir kita) aptarti organizuojami ne rečiau kaip du kartus per mokslo metus.

13. Įvykus krizei, KVG koordinatorius organizuoja posėdį KVG funkcijoms krizės metu aptarti.

14. KVG funkcijos krizės metu:

14.1. nedelsiant įvertinti krizės aplinkybes ir informuoti gimnazijos direktorių;

14.2. parengti krizės valdymo gimnazijoje planą, kuriame gali būti numatyti veiksmai:

14.2.1. kreiptis pagalbos į teritorinės policijos įstaigą, medicinos įstaigas, Vaiko teisių apsaugos tarnybą ir kitas institucijas;

14.2.2. parengti informaciją apie krizę gimnazijos bendruomenei ir/ar žiniasklaidai;

14.2.3. įvertinti gimnazijos bendruomenės grupes ar asmenis, kuriems reikalinga psichologinė, socialinė pedagoginė, socialinė ar kita pagalba, ir ją organizuoti;

14.2.4. konsultuoti gimnazijos bendruomenės narius individualiai ar grupėmis;

14.2.5. rengti pokalbius su mokiniais;

14.2.6 atlikti kitus reikiamus veiksmus.

14.3. KVG, įgyvendinusi krizės valdymo gimnazijoje plane numatytus veiksmus, įvertina krizės valdymo gimnazijoje veiksmų sėkmingumą ir priima reikiamus sprendimus:

14.3.1. koreguoja krizės valdymo gimnazijoje veiksmų planą;

14.3.2. kreipiasi pagalbos į PPT komandą;

14.3.3. sustabdo krizės valdymo gimnazijoje veiksmus.

15. Krizės aplinkybes įvertina, krizės valdymo gimnazijoje planą parengia, reikalui esant, jį koreguoja, krizės valdymo gimnazijoje veiksmus sustabdo – visa KVG, vadovaujama koordinatoriaus komanda.

16. Gimnazijos steigėją apie krizę informuoja gimnazijos direktorius, jam nesant – KVG koordinatorius.

**III SKYRIUS**

**GIMNAZIJOS KRIZIŲ VALDYMO KOMANDOS NARIŲ FUNKCIJŲ PASISKIRSTYMAS**

17. KVG narių funkcijos:

17.1. gimnazijos Krizės komandos vadovas, direktoriaus pavaduotojas ugdymui:

17.1.1. vadovauja KVG darbui;

17.1.2. užtikrina, kad KVG nariai dalyvautų krizės valdymo veikloje;

17.1.3. rūpinasi komandos narių krizės valdymo kompetencijomis ir kvalifikacijos tobulinimusi;

17.1.4. informuoja mokytojus, kaip jie turėtų pranešti mokiniams apie įvykį;

17.1.5. užtikrina, kad mokiniai apie įvykį būtų informuojami visose klasėse vienu metu;

17.1.6.teikia pasiūlymus gimnazijos direktoriui dėl gimnazijos darbo organizavimo;

17.1.7. pateikia krizės valdymo veiksmų planą (1 priedas) ne vėliau kaip per 2 valandas nuo krizės identifikavimo Savivaldybės krizių valdymo komandai.

17.2. psichologas:

17.2.1. vertina situaciją gimnazijoje (labiausiai krizės paveiktus bendruomenės narius, mikroklimatą gimnazijoje, psichologinės pagalbos teikimo poreikį);

17.2.2. organizuoja psichologinės pagalbos gimnazijos bendruomenei teikimo priemones;

17.2.3. labiausiai krizės paveiktiems bendruomenės nariams siūlo psichologinę pagalbą ir teikia informaciją apie psichologinės pagalbos teikėją;

17.3.socialinis pedagogas:

17.3.1. užmezga ryšius su įvairiomis organizacijomis ir bendruomenės struktūromis, galinčiomis padėti gimnazijai krizės atveju;

17.3.2. kreipiasi pagalbos į policiją, Vaiko teisių apsaugos tarnybą ir kitas institucijas.

koordinuoja krizės įveikimo procesą gimnazijoje (kaupia informaciją apie labiausiai įvykio paveiktus asmenis, pagalbos teikimą ir pan.);

17.3.3. konsultuoja visus gimnazijos bendruomenės narius, kuriems reikalinga pagalba;

rūpinasi informacija apie pagalbos sklaidą mokykloje;

17.3.4. teikia pasiūlymus gimnazijos direktoriui dėl gimnazijos darbo organizavimo;

17.4. narys atsakingas už informacijos sklaidą ir bendravimą su žiniasklaida asmuo:

17.4.1. reguliariai atnaujina KVG narių kontaktus ir užtikrina jų prieinamumą;

17.4.2. konsultuoja KVG vadovą, mokytojus, kaip informuoti apie krizę mokinius ir žiniasklaidą;

17.4.3. parengia informacijos apie krizę tekstą, kuris bus skirtas bendruomenei, prireikus žiniasklaidai, bei pateikia KVG vadovui;

17.4.4. paruošia informaciją apie krizę ir praneša mokinių tėvams (globėjams, rūpintojams);

17.4.5. apibrėžia žiniasklaidos atstovų buvimo gimnazijoje galimybes, numato bendravimo su žiniasklaida vietą ir laiką;

17.4.6. informuoja gimnazijos bendruomenę apie savo funkcijas ir paprašo individualiai neteikti žurnalistams informacijos;

17.4.7. rūpinasi informacijos sklaida apie pagalbos galimybes gimnazijoje;

17.5. narys atsakingas už saugumo priemonių organizavimą:

17.5.1. esant krizei, susijusiai su realia ar suvokiama grėsme bendruomenės narių civiliniam saugumui, nedelsiant imasi priemonių, užtikrinančių saugumą ir informuoja KVG vadovą, prireikus iškviečia policiją ar priešgaisrinę gelbėjimo tarnybą (bendrosios pagalbos telefonu 112);

17.5.2. po krizės vertina saugumo priemonių efektyvumą;

17.6. narys, atsakingas už pirmosios medicininės pagalbos organizavimą:

17.6.1. esant realiai ar suvokiamai bendruomenės narių sveikatai ar gyvybei, nedelsiant nustato sužeistus bendruomenės narius, inicijuoja pirmosios medicininės pagalbos teikimą ir informuoja KVG vadovą, prireikus iškviečia greitąją medicininę pagalbą (bendrosios pagalbos telefonu 112);

17.6.2. rūpinasi, kad krizės atveju būtų priemonių, reikalingų pirmajai medicininei pagalbai suteikti;

17.6.3. numato vietą gimnazijoje, kur galėtų būtų teikia pirmoji medicininė pagalba;

17.6.4. po krizės pirmosios pagalbos organizavimo efektyvumą;

18. Krizės valdymo laikotarpiu itin svarbus klasių vadovų ir mokytojų vaidmuo, jie:

18.1. rengia pokalbius klasėse;

18.2. neleidžia sklisti gandams;

18.3. atsako į mokinių klausimus;

18.4. sudaro galimybę mokiniams laisvai reikšti emocijas;

18.5. identifikuoja mokinius, kuriems reikia pagalbos;

18.6. vykdo užsiėmimus, švelninančius patirtą traumą (meninės veiklos, rašinių rašymo);

18.7. palaiko ryšius su tėvais.

**IV SKYRIUS**   
**SAVIŽUDYBĖS KRIZĖS PREVENCIJA**

19. Bet kuris Gimnazijos darbuotojas, sužinojęs apie mokinio ar kito bendruomenės nario

ketinimą nusižudyti ar mintis apie savižudybę, turi informuoti Gimnazijos psichologą arba jo nesant socialinį pedagogą.

20. Gimnazijos krizės komandos vadovas įvertina situaciją ir organizuoja tolesnę pagalbą, veiksmus suderindamas su VGK pirmininku. Kai mokinys ketina nusižudyti, nedelsiant informuojami jo tėvai/globėjai ir tolesnis pagalbos teikimas derinamas su jais, o prireikus su Savivaldybės administracijos Vaiko teisių apsaugos skyriumi vaiko saugumui užtikrinti. Apie pagalbos teikimą kiekvienu savižudybės grėsmės atveju yra pildomas pagalbos teikimo eigos lapas (3priedas).

21. Tęstinę pagalbą esant savižudybės krizei teikia psichikos sveikatos specialistai.

22. Apie kitų Gimnazijos bendruomenės narių informavimą po mokinio savižudybės krizės ir

jų įtraukimą į pagalbos procesą sprendžia Gimnazijos krizių komanda kartu su mokiniu ir jo tėvais (globėjais, rūpintojais).

23. Mokinio tėvams (globėjams, rūpintojams) atsisakius pagalbos mokiniui, esančiam savižudybės krizėje, Gimnazijos krizių komanda apie tokį atvejį informuoja Savivaldybės administracijos Vaiko teisių apsaugos skyrių.

**V SKYRIUS**   
 **BAIGIAMOSIOS NUOSTATOS**

24. Visą pagalbą krizinėje situacijoje Gimnazijoje teikę specialistai turi laikytis konfidencialumo, gauti ir teikti informaciją tiek, kiek būtina atsakingiems fiziniams ar juridiniams asmenims atlikti pavestas funkcijas ir nepažeidžiant vaiko teisių ir teisėtų interesų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krizių valdymo Vilniaus r.  
Mickūnų gimnazijoje

tvarkos aprašo

1 priedas

**KRIZĖS VALDYMO VEIKSMŲ PLANAS**

|  |
| --- |
|  |
| (Mokyklos pavadinimas) |

|  |
| --- |
| (data) |

1.Gimnazijos bendruomenės narys, gavęs informaciją apie krizę gimnazijoje, nedelsdamas informuoja Gimnazijos komandos vadovą ...................................................................................

  (vardas, pavardė, kontaktinis telefono Nr.).

Jam nesant, jo įgaliotą atstovą ............................................................................................................

  (vardas, pavardė, kontaktinis telefono Nr.).

2. Gimnazijos komandos vadovas susisiekia su nukentėjusiojo asmens artimaisiais ir (ar) policija patikslina krizės faktus (kas, kur ir kada įvyko) ir informaciją, kuri galėtų būti pateikta Gimnazijos bendruomenei.

3. Gimnazijos komandos vadovas nedelsdamas sušaukia Gimnazijos komandos ir VGK posėdį.

Gimnazijos komandos narių vardai, pavardės, telefono Nr., funkcijos krizės valdymo metu:

1. ...........................................................................................................

2. ...........................................................................................................

3. ...........................................................................................................

4. ...........................................................................................................

5. ...........................................................................................................

6. ............................................................................................................

7. .............................................................................................................

4. Gimnazijos komandos vadovas informuoja apie krizę Gimnazijos savininko teises ir pareigas įgyvendinančią instituciją.

Įstaigos pavadinimas.........................................................................................................................

Kontaktinio asmens vardas, pavardė, telefono Nr., el. paštas: ......................................................................................................................................................

5. Gimnazijos komanda kartu su VGK posėdžio metu aptaria šiuos klausimus (priklausomai nuo konkrečios krizės situacijos posėdžio darbotvarkė gali būti papildyta įtraukiant kitus aktualius klausimus arba sutrumpinta, jei kai kurie klausimai neaktualūs konkrečios krizės situacijoje):

5.1. Įvertina krizės paveiktų asmenų grupes (kurie Gimnazijos bendruomenės nariai gali būti labiausiai paveikti);

Labiausiai krizės paveiktos asmenų grupės: ........................................... ............................................................................................................................................................................................................................................................

5.2. Įvertina turimus psichologinės pagalbos Gimnazijoje resursus, jei jų nepakanka, kreipiamasi į psichologinės pagalbos teikėją (-us) ir informuoja Gimnazijos savininko teises ir  pareigas įgyvendinančią  instituciją.

Psichologinės pagalbos teikėjo (-ų) vardas, pavardė, telefono Nr., el. paštas: ....................................................................................................................................................

5.3. Sutaria, kokia informacija apie krizę ir jos valdymo veiksmus bus pateikiama atskiroms Gimnazijos bendruomenės grupėms (mokiniams, tėvams (globėjams, rūpintojams), gimnazijos darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą;

5.4. Esant būtinybei sprendžia apie papildomų civilinės saugos ir (ar) greitosios medicinos pagalbos priemonių reikalingumą (policijos ir (ar) priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefonu 112);

5.5. Svarsto būtinybę informuoti apie krizę kitas įstaigas ar institucijas (pvz., Vaiko teisių apsaugos skyrių, kitas švietimo įstaigas, kurias gali paveikti krizė ar kt.) ir bendradarbiauti su jomis organizuojant ar vykdant krizės valdymo veiksmus;

5.6. Mirties atveju aptaria dalyvavimą laidotuvėse (visi gimnazijos bendruomenės nariai turi būti informuoti apie laidotuvių laiką ir vietą; laidotuvėse dalyvauja tik norintys gimnazijos bendruomenės nariai);

5.7. Atsižvelgus į konkrečios krizės aplinkybes ir remiantis posėdžio metu priimtais sprendimais kartu su VGK, rekomenduotinai konsultuojantis su Gimnazijos savininko teises ir  pareigas įgyvendinančia institucija , tikslina preliminarų krizės valdymo veiksmų planą;

5.8. Numato kito Gimnazijos komandos posėdžio vietą ir laiką.

6. Apie krizę informuojama Gimnazijos bendruomenė.

7. Labiausiai nukentėjusiems asmenims teikiama psichologinė ir (ar) kita pagalba.

8. Pasirūpinama, kad visiems Gimnazijos bendruomenės nariams būtų prieinama informacija apie psichologinės pagalbos galimybes.

9. Mokinio ar kito bendruomenės nario mirties atveju pasirūpinama, kad jo vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.

10. Gimnazijos komanda reguliariai aptaria krizės valdymo veiksmų eigą, veiksmingumą, prireikus keičia, koreguoja krizės valdymo veiksmų planą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Krizių valdymo Vilniaus r.  
Mickūnų gimnazijoje

tvarkos aprašo   
2 priedas

**PAGALBOS TEIKIMO VAIKUI ESANT SAVIŽUDYBĖS KRIZĖS GRĖSMEI EIGOS LAPAS**

Įvykio pobūdis / aprašymas:   
....................................................................................................................................................................................................................................................................................................................................................................................................................................................................................

Kas informavo:   
.......................................................................................................................................................

Kada:   
.......................................................................................................................................................

|  |  |  |
| --- | --- | --- |
| Data,  laikas | Specialistas | Veiksmai |
|  |  |  |
|  |  |  |
|  |  |  |
|  |  |  |

Krizių valdymo Vilniaus r.   
Mickūnų gimnazijoje

tvarkos aprašo   
3 priedas

**KRIZĖS VALDYMO UGDYMO ĮSTAIGOJE ATASKAITA**

Ugdymo įstaiga:................................................................................................................................. Traumuojantis įvykis: data, įvykio pobūdis   
...............................................................................................................................................................

Informacijos apie įvykį šaltinis (kas informavo apie įvykį?)   
................................................................................................................................................................

Kada ir kokias įstaigas ugdymo įstaiga informavo apie įvykį:   
............................................................................................................................................................... Pagalbos teikėjai:................................................................................................................................. Aktyvios pagalbos teikimo pradžia:...........................................

Aktyvios pagalbos teikimo pabaiga:...........................................

Pagalbos priemonės/veiksmai bendruomenei:

|  |  |
| --- | --- |
|  | Aprašymas |
| Informacijos apie įvykį tikslinimas, pranešimų rengimas ir platinimas, situacijos ugdymo  įstaigoje įvertinimas, pirminis pagalbos gavėjų  ir teikėjų nustatymas, nuolatinis situacijos stebėjimas, pagalbos priemonių tikslinimas |  |
| |  |  |  |  |  | | --- | --- | --- | --- | --- | | Mokiniams | (nurodyti | pagalbos | formą | – | | individuali, grupinė, gavėjų skaičius) | | | | |  |
| |  |  |  |  |  | | --- | --- | --- | --- | --- | | Tėvams | (nurodyti | pagalbos | formą | – | | individuali, grupinė, gavėjų skaičius) | | | | |  |
| |  |  |  |  | | --- | --- | --- | --- | | Ugdymo | įstaigos | kolektyvui | (nurodyti |   pagalbos formą – individuali, grupinė, gavėjų kaičius) |  |
| Sunkumai teikiant pagalbą |  |
|  |  |

Rekomendacijos dėl galimų prevencijos priemonių įgyvendinimo siekiant spręsti pastebėtas rizikas pagalbos teikimo metu:   
................................................................................................................................................................ ................................................................................................................................................................

PPT koordinatorius (parašas)   
Vilniaus r. Mickūnų gimnazijos komandos koordinatorius (parašas)